Henry Clay
Store norske leksikon,Historie,Verdens historie og samtidshistorie,Nord- og Mellom-Amerika,USAs historie
Henry Clay var en amerikansk politiker. Han var midlertidig senator i 1806–1807 og 1809–1810, medlem av Representantenes Hus i 1811–1821 og 1823–1825 og dets ordfører i storparten av denne tid.
Clay talte for krig med England i 1812–1814 og arbeidet for amerikansk godkjenning av de søramerikanske republikker (1817). Clay hyllet Monroe-doktrinen og var den som i 1824 satte igjennom det «amerikanske system», med dets høye beskyttelsestoll og sterke betoning av de nordamerikanske fristaters utvikling som selvstendig industriland. Han var forgjeves presidentkandidat i 1824, men var utenriksminister i 1825–1829. Han ble senator på ny i 1831–1842 og forsøkte seg som presidentkandidat i 1832 og 1844 uten hell. Les mer i Store norske leksikon USAs historie USAs politiske system oversikt over USAs historie